2004L0060 — FI — 01.09.2004 — 000.002

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION DIREKTIIVI 2004/60/EY, annettu 23 päivänä huhtikuuta 2004, neuvoston direktiivin 91/414/ETY muuttamisesta kinoksifeenin sisällyttämiseksi siihen tehoaineena (ETA:n kannalta merkityksellinen teksti) (EYV L 120, 24.4.2004, p.39)

Muutettu:









▼B

KOMISSION DIREKTIIVI 2004/60/EY,

annettu 23 päivänä huhtikuuta 2004,

neuvoston direktiivin 91/414/ETY muuttamisesta kinoksifeenin sisällyttämiseksi siihen tehoaineena

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY ( 1 ), sellaisena kuin se on viimeksi muutettuna komission direktiivillä 2004/30/EY ( 2 ), ja erityisesti sen 6 artiklan 1 kohdan, sekä katsoo seuraavaa: (1) Direktiivin 91/414/ETY 6 artiklan 2 kohdan mukaisesti Yhdistynyt kuningaskunta vastaanotti 1 päivänä elokuuta 1995Dow Elanco Europelta (nykyisin Dow Agro Sciences) hakemuksen kinoksifeeni-nimisen tehoaineen sisällyttämisestä direktiivin 91/414/ETY liitteeseen I. Komission päätöksessä 96/457/EY ( 3 ) vahvistettiin, että asiakirja-aineisto oli täydellinen, toisin sanoen sen voitiin periaatteessa katsoa täyttävän direktiivin 91/414/ETY liitteissä II ja III säädetyt tietovaatimukset. (2) Tämän tehoaineen vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijan ehdottamien käyttötarkoitusten osalta. Esittelevä jäsenvaltio toimitti komissiolle 11 päivänä lokakuuta 1996 tehoainetta koskevan arviointikertomuksen luonnoksen. (3) Jäsenvaltiot ja komissio ovat tarkastelleet arvioluonnosta elintarvikeketjua ja eläinten terveyttä käsittelevässä pysyvässä komiteassa. Tarkastelu saatettiin päätökseen 28 päivänä marraskuuta 2003 kinoksifeenia koskevalla komission tarkastelukertomuksella. (4) Asiakirjat ja tiedot toimitettiin lisäksi kasveja käsittelevään tiedekomiteaan erillistä kuulemista varten. Komiteaa pyydettiin arvioimaan tämän aineen kertymistä maaperään ja sen mahdollisia ympäristövaikutuksia. Lausunnossaan ( 4 )komitea huomautti, että käytettävissä olevat tutkimukset ja kenttätutkimus erityisesti orgaanisen aineksen hajoamisesta (”litter bag study”) eivät osoittaneet vakuuttavasti, että ympäristövaikutukset olisivat hyväksyttävissä, pääosin sen vuoksi, että koejärjestelyn tilastollinen teho oli riittämätön. Komitea huomautti lisäksi, että pieni osa kinoksifeenista saattaa haihtua ilmaan levityksen jälkeen. Vaikka käytettävissä olevat tutkimustulokset antavat olettaa, että aine hajoaa nopeasti ilmassa, komitea ehdotti, että puoliintumisaika olisi mitattava uudelleen sen jälkeen, kun on kehitetty tarkoituksenmukaiset järjestelmät kasvinsuojeluaineiden ilmassa kulkeutumisesta aiheutuvien ympäristöriskien arvioimiseksi. Komitean suositus otettiin huomioon tehoaineen tarkastelukertomuksessa. Orgaanisen aineksen hajoamisesta tehty riittämätön kenttätutkimus uusittiin parannettuja testimenetelmiä käyttäen. Kinoksifeenilla ei havaittu olevan vaikutuksia orgaanisen aineksen hajoamiseen. (5) Komissio järjesti direktiivin 91/414/ETY 6 artiklan 4 kohdan säännösten mukaisesti mahdollisen kielteisen päätöksen tekemiseksi pääasiallisen tietojen toimittajan ja esittelevän jäsenvaltion kanssa kinoksifeenista kolmikantakokouksen 13 päivänä helmikuuta 2003. Pääasiallinen tietojen toimittaja toimitti lisätietoja alkuperäisiin huolenaiheisiin vastaamiseksi. (6) Eri tutkimuksista on käynyt ilmi, että kinoksifeenia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa sekä 5 artiklan 3 kohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää kinoksifeeni liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla. (7) Komission tarkastelukertomus on välttämätön, jotta jäsenvaltiot voivat asianmukaisesti panna täytäntöön direktiivissä 91/414/ETY säädettyjen yhtenäisten periaatteiden monet osat. Näin ollen on aiheellista säätää, että jäsenvaltioiden on pidettävä lopullinen tarkastelukertomus direktiivin 91/414/ETY 14 artiklassa tarkoitettuja luottamuksellisia tietoja lukuun ottamatta asianomaisten osapuolten saatavilla tai saatettava se heidän käyttöönsä. (8) Kohtuullinen määräaika on tarpeen tehoaineen liitteeseen sisällyttämisen jälkeen, jotta jäsenvaltiot voivat panna direktiivin 91/414/ETY säännökset täytäntöön kinoksifeenia sisältävien kasvinsuojeluaineiden osalta ja erityisesti tarkistaa voimassa olevia väliaikaisia lupia ja muuntaa nämä luvat viimeistään tämän määräajan päättyessä täysimääräisiksi luviksi, muuttaa niitä tai poistaa ne direktiivin 91/414/ETY säännösten mukaisesti. (9) Direktiivi 91/414/ETY olisi tämän vuoksi muutettava vastaavasti. (10) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON ANTANUT TÄMÄN DIREKTIIVIN:







1 artikla

Muutetaan direktiivin 91/414/ETY liite I tämän direktiivin liitteen mukaisesti.

2 artikla

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 28 päivänä helmikuuta 2005. Niiden on ilmoitettava tästä viipymättä komissiolle.

Jäsenvaltioiden on sovellettava näitä säädöksiä 1 päivästä maaliskuuta 2005.

Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

3 artikla

1. Jäsenvaltioiden on tarkasteltava kaikkien kinoksifeenia sisältävien kasvinsuojeluaineiden lupia varmistuakseen siitä, että direktiivin 91/414/ETY liitteessä I vahvistettuja tätä tehoainetta koskevia edellytyksiä noudatetaan. Niiden on tarvittaessa muutettava tai peruutettava lupa direktiivin 91/414/ETY mukaisesti ennen 28 päivää helmikuuta 2005.

▼M1

2. Jäsenvaltioiden on arvioitava tuote uudelleen direktiivin 91/414/ETY liitteessä VI säädettyjen yhtenäisten periaatteiden mukaisesti mainitun direktiivin liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät kinoksifeenia joko ainoana tehoaineenaan tai yhtenä monista tehoaineistaan, jotka kaikki oli 31 päivään elokuuta 2004 mennessä lueteltu direktiivin 91/414/ETY liitteessä I. Jäsenvaltioiden on kyseisen arvion perusteella määriteltävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.

Määrittelemisen jälkeen jäsenvaltioiden on

a) niiden tuotteiden osalta, jotka sisältävät kinoksifeenia ainoana tehoaineenaan, tarvittaessa muutettava tai peruutettava lupa viimeistään 28 päivänä helmikuuta 2006, tai

b) niiden tuotteiden osalta, jotka sisältävät kinoksifeenia yhtenä monista tehoaineistaan, tarvittaessa muutettava tai peruutettava lupa 28 päivään helmikuuta 2006 mennessä taikka tällaiselle muuttamiselle tai peruuttamiselle sellaisessa direktiivissä tai sellaisissa direktiiveissä vahvistettuun päivämäärään mennessä, joilla lisätään kyseinen aine tai kyseiset aineet direktiivin 91/414/ETY liitteeseen I, sen mukaan kumpi päivämäärä on myöhäisempi.

▼B

4 artikla

Tämä direktiivi tulee voimaan 1 päivänä syyskuuta 2004.

5 artikla

Tämä direktiivi on osoitettu kaikille jäsenvaltioille.









LIITE I

Lisätään liitteessä I olevan taulukon loppuun rivi seuraavasti:







Nro Nimi, tunnistenumero IUPAC-nimi Puhtaus (1) Voimaantulo Sisällyttämisen päättymispäivä Erityissäännökset ”83 Kinoksifeeni CAS-numero: 124495-18-7 CIPAC-numero: 566 5, 7-dikloori-4 (r-fluorifenoksi) kinoliini 970 g/kg 1. syyskuuta 2004 31. elokuuta 2014 Lupa voidaan myöntää ainoastaan sienitautien torjunta-aineena käyttöä varten. Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 28 päivänä marraskuuta 2003 valmistuneen kinoksifeenia koskevan tarkastelukertomuksen päätelmät ja erityisesti sen liitteet I ja II. Jäsenvaltioiden on kiinnitettävä erityistä huomiota vesieliöiden suojeluun. Riskinhallintatoimenpiteitä on toteutettava ja seurantaohjelmia käynnistettävä pilaantumiselle alttiilla alueilla tarvittaessa.” (1) Lisätietoja tehoaineiden tunnistuksesta ja määritelmästä annetaan tarkastelukertomuksessa.